കോവിഡ്: കുട്ടികളുടെ കാര്യത്തില് ആശങ്കയുണ്ടെങ്കിലും കേരളം പൂര്ണ്ണ സജ്ജം: മുഖ്യമന്ത്രി പരിയാരം: കോവിഡിന്റെ മൂന്നാം തരംഗത്തില് കുട്ടികളുടെ കാര്യത്തില് ആശങ്ക യുണ്ടെങ്കിലും കേരളം പൂര്ണ്ണ സജ്ജമാണെന്ന് മുഖ്യമന്ത്രി പിണറായി വിജയന് പറഞ്ഞു. കോവിഡ് വാക്സിന് പാഴാക്കാതെ കാര്യക്ഷമമായി ഉപയോഗിക്കാന് കേരളത്തിന് കഴിഞ്ഞുവെന്നും അദ്ദേഹം കൂട്ടിച്ചേര്ത്തു. കണ്ണൂര് ഗവ. മെഡിക്കല് കോളേജില് ഓക്സിജന് പ്ലാന്റ് ,അതിഥി തൊഴിലാളികള്ക്കുള്ള പ്രത്യേക വാര്ഡ്, ഐസിയു എന്നിവയും പഴയങ്ങാടി താലൂക്ക് ആശുപത്രിയില് അതിഥി തൊഴിലാളികള്ക്ക് പ്രത്യേക വാര്ഡിന്റെ പ്രവൃത്തി ഉദ്ഘാടനവും ഓണ്ലൈനില് ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. കൃത്യമായി കോവിഡിനെ പ്രതിരോധിക്കാന് കഴിഞ്ഞ ഇന്ത്യയിലെ ഏക സംസ്ഥാനമാണ് നമ്മുടേത്. ഓണത്തിനു മുന്പ് വന്തോതില് വാക്സിനേഷന് കൊടുക്കാന് കഴിഞ്ഞിട്ടുണ്ട്. ആര്ദ്രം മിഷന്റെ ഭാഗമായി പ്രാഥമികാരോഗ്യ കേന്ദ്രങ്ങള് മുതല് മെഡിക്കല് കോളേജുകള് വരെ കാര്യക്ഷമമായി പ്രവര്ത്തിക്കുന്നു. ഇവിടെ എല്ലാവര്ക്കും ചികിത്സയാണ്. ആരെയും ഒഴിവാക്കിയില്ല. ആശുപത്രികളില് സൂപ്പര്സ്പെഷ്യാലിറ്റി സൗകര്യങ്ങളാണ് ഒരുക്കിയിട്ടുള്ളത്. ഇതിനാല് ഡോക്ടര്മാരുടെയും, ജീവനക്കാരുടെയും എണ്ണം വര്ധിച്ചു. ലാബ് , മരുന്ന് സൗകര്യങ്ങളൊക്കെ കാര്യക്ഷമമായി നല്കുന്നു. ഏറ്റവും കൂടുതല് രോഗികളെ കണ്ടെത്തുകയും ചികിത്സിക്കുകയും ചെയ്ുന്ന സംയസ്ഥാനമായി മാറാനും കേരളത്തിന് കഴിഞ്ഞു. ആരോഗ്യമന്ത്രി വീണ ജോര്ജ്ജ് അധ്യക്ഷയായി. തദ്ദേശസ്വയംഭരണ വകുപ്പ് മന്ത്രി എം വി ഗോവിന്ദന് , എംപിമാരായ ഡോ. വി ശിവദാസന്, രാജ്മോഹന് ഉണ്ണിത്താന്, എം വി ജിന് എം എല് എ, ജില്ലാ പഞ്ചായത്ത് പ്രസിഡണ്ട് പി പി ദിവ്യ,കല്യാശ്ശേരി ബ്ളോക്ക് പഞ്ചായത്ത് പ്രസിഡണ്ട് പി പി ഷാജിര് എന്നിവര് സംസാരിച്ചു. കലക്ടര് ടി വി സുഭാഷ് സ്വാഗതവും, ജില്ലാ മെഡിക്കല് ഓഫീസര് നന്ദിയും പറഞ്ഞു. 30 ലക്ഷം രൂപ ചിലവിട്ടാണ് 800 എല് പി എം കപ്പാസിറ്റിയുള്ള ഓക്സിജന് പ്ലാന്റ് സ്ഥാപിച്ചത്. 75 ലക്ഷം രൂപ ചെലവില് പി എം കെയര്ഫണ്ട് ഉപയോഗിച്ച് അതിഥി തൊഴിലാളികള്ക്ക് വേണ്ടി അതിഥിദേവോഭവ പദ്ധതിയില് ഏഴ് ബെഡുകളും, അഞ്ച് വെന്റിലേറ്ററുകളും അടങ്ങുന്ന ഐ സി യു, പത്ത് ബെഡുകളുള്ള പ്രത്യേക വാര്ഡ് എന്നിവയും ഒരുങ്ങി. ഏഴാം നിലയില് 702ാം വാര്ഡില് ഐ സി യുവും 704ല് വാര്ഡും പ്രവര്ത്തിക്കും. കേരളത്തില് തന്നെ ആദ്യമായിട്ടാണ് ഒരു സര്ക്കാര് മെഡിക്കല് കോളേജില് അതിഥി തൊഴിലാളികള്ക്ക് വേണ്ടി ഇത്തരമൊരു സൗകര്യം ഒരുക്കിയത്.